PÖÖRDEPUNKT
Tere tulemast vaatama "Pöördepunkti"!
Mina olen Muyiwa ja tore on olla koos teiega.
Tänases saates...
Lugu noorest naisest, kes vihkas end nii väga,
et piinas omaenese ihu.
Lugu noorest mehest, kes oli valmis tapma selle nimel,
et olla teiste poolt vastuvõetud.
Jääge meiega, et saada teada, kuidas need lood lahenesid.
Praegu aga meie fännide palvel üks külaline,
kes on lasknud oma häälel kõlada üle 10 aasta.
Kõikide võidetud auhindade taga peitus aga valu täis elu.
Laululind Lisa McClendon räägib oma elust, muusikast
ja sellest, kuidas ta avastas, kes ta tegelikult on.
Soololaulja Lisa McClendon
on viimase 8 aasta jooksul inspireerinud publikut
oma hingetungiva hääle - ja sügavate sõnumitega.
Ta laulud toovad suurt lootust,
kui inimesed seisavad silmitsi oma elu võitluste -ja raskustega.
Tema viimane CD "Reality" ("Reaalsus") viitab enda suhtes ausaks jäämisele.
See plaat viib meid enese avastamise teekonnale,
kus avastada ja õppida end hindama sellisena nagu oled.
Oma viimase CD "Reaalsus" kohta oled öelnud,
et seda tehes sa ei püüdnud enam mahtuda mingisse raami.
Ütlesid, et seda tehes said teha seda, milleks sul on annet
ja olla see, kelleks Jumal sind on loonud.
Mida sa selle all mõtlesid?
Selles uues albumis on midagi erilist,
mis oli kui üks suur välja hingamine.
Ma otsekui hingasin selle albumi endast välja.
Kui ma varem olin laulnud ühtmoodi,
siis nüüd oli selline väljahingamise tunne.
Ja kuigi kõik mu albumid on olnud üsna läbipaistvad,
lasin ma selle viimase albumi kaudu rahva veelgi sügavamale oma ellu.
Nii et iga selle albumi laul peegeldab täiega reaalsust;
seda, mis tähendab ehe olemist.
Kogu see album räägib mu elust just sellisena nagu see on.
Mis laulud sulle endale sealt kõige enam meeldivad?
Kahtlemata "Paus".
"Paus" puudutab mind nii mitmel eripõhjusel.
Olles ühtaegu nii ema, ärinaine kui jumalariigi tööline,
kasvavad asjad vahel nii üle pea,
sest nii kerge on saada haaratud kõigest.
Nii tuletabki see laul meelde,
et on igati OK võtta vahel hingetõmbepaus,
koguda end veidi ja toimetada siis jälle edasi.
Teine laul, mis mulle meenub, on "Muutus".
Ma kirjutasin selle laulu Tyra Banks'i show'd vaadates,
kus üks naine läbis totaalse muutuse
ja samas nad rääkisid kõigist jamadest ta elus.
Nähes "enne" ja "pärast" pilte, mõtlesin: "Wau, ta näeb nii kena välja!"
Aga samas ei lahendanud see ta probleeme.
Siis mõtlesin, kuidas naistena kulutame vähemalt tunni päevas,
et end kauniks teha -
sageli inimeste jaoks, kellele me ei meeldigi -
ja samas me ei võta üldse aega, et tegeleda sellega, mis tegelikult tähtis
ja see on me sisemus.
See on enam kui tõsi.
Su muusika on äärmiselt aus ja vahetu,
mille kaudu peegeldad oma isiklikke võitlusi.
Olen lugenud su kohta,
et sa maadlesid madala enesehinnanguga.
Millal ja kuidas see üldse alguse sai?
Ma arvan, et see sai alguse.... Ma pean veelgi enam tagasi minema.
Ma olin vist 4 aastane, kui mu pilastamine alguse sai.
Kui mu noorem õde sündis, pidin pidevalt võitlema tähelepanu pärast.
Kui ma 2.klassi läksin, läks olukord eriti hulluks,
sest mu lapsehoidja vägistas mind iga päev, kui koolist tulin.
Mu vanemad muidugi ei teadnud sellest.
Aga see on see, kust kõik alguse sai,
sest lapsena sa ei mõista, kuidas su vanemad võivad mitte teada
või üldse lasta sul olla sellises olukorras.
Loomulikult ma ei rääkinud neile, aga...
Kuid see oli see aeg, kus Saatan tõeliselt püüdis hävitada mind,
vallutades mu mõistuse
ja külvates mu sisse tuhandeid küsimusi, kes ma üldse olen?
Pilastamine on midagi, mis hävitab su tegeliku olemuse ja selle, kes sa oled.
Mida sa lisaks madalale enesehinnangule veel oma elus seetõttu kogesid?
Võimetust öelda "ei".
Ma ei osanud aastaid kellelegi "ei" öelda
ja soovist olla aktsepteeritud leppisin kõigega.
Hirm hüljatud saamise ees...
Kontrolli teema, millega praegu täiega tegelema pean.
Pilastuse käigus puudub sul igasugune kontroll ja vägi,
sest keegi teine on haaranud selle enda kätte.
Nii et kogu ülejäänud elu sa võitled selle nimel,
et saada tagasi kontroll omaenda elu üle.
Sest sul on hirm, et sul pole mingit kontrolli.
Nii et see oli üks suuremaid teemasid.
Kirjutasid kuskil, et üks su sõpradest sundis sind peeglisse vaatama
ja küsima, mis sulle enda juures meelib,
mispeale sa olla vastanud, et mitte miski.
Kuid oma laulus "Kes ma olen" on sõnad:
"Olen õppinud hindama seda, mida Jumal on loonud
ega võrdle end kellegi teisega.
Igal hommikul ärgates vaatan peeglisse
ja on ilmselge, et mind luues Jumal ei eksinud."
Kuidas sa sellesse punkti jõudsid?
Kui sa ümbritsed end julgustavate inimestega...
Ma kohtasin üht võrratut meest,
kes on võimeline üles ehitama ükskõik, keda.
Nii et kui su ümber on inimesed, kes ütlevad, kui imeline sa oled, siis...
Piiblis on muide öeldud, et usk tuleb kuuldust,
nii et mida enam sa midagi kuuled, seda enam sellesse uskuma hakkad.
Nii et kui Jumal toob su ellu inimesi,
kes pidevalt tuletavad sulle meelde, kui väärtuslik sa oled,
siis iga päevaga läheb pilt selgemaks.
Sa hakkadki mõtlema: "Aga äkki ma tõesti olengi ilus?"
"Äkki ma tõesti olengi midagi väärt?"
Nii et julgustavate inimeste kohalolu on mind tõesti aidanud jõuda sinna,
kus ma täna omadega olen.
Mida sa meie vaatajaile ütleksid,
kelledest paljud on samuti kogenud kuritarvitamist?
Mis oleks see, mis aitaks neilgi taastuda?
Kõige tasuvam asi, mida teha saad,
on võtta oma kogemus ja aidata seeläbi kedagi teist, kes on samas olukorras.
Piiblis on öeldud, et me ületame olukordi
Jeesuse vere ja oma suusõna tunnistuse kaudu.
Nii et kuigi see võis olla kohutav kogemus ja me kõigi elus on neid,
siis Jumal kasutab neid kogemusi, et võiksime olla abiks teistele.
Hoides alal sellist suhtumist, on see kõik seda väärt. See tõesti on!
Mis plaanid sul selle CD projektiga on?
Kui inimesed kuulevad neid laule ja ütlevad: "Wau, see on otse minu elust!",
siis neil tekkivad erinevad ideed.
Mõned arvavad, et neid laule võiks kasutada kusagil filmides
või teisi jälle kusagil näidendites.
Nii et me tahame, et need laulud jõuaks kaugemale kirikumüüridest,
sest souli muusika pole mõeldud vaid kirikuseinte vahele.
Seetõttu tahame jõuda sellega nii kaugele kui vähegi võimalik,
jagades maailmale sõnumit Jeesusest Kristusest.
Kas te kujutate ette, et selline väike naine nagu Lisa on,
on 10 lapse ema?!
Pole siis ime, kui üks ta laul räägib elu pausi peale panekust.
Andmaks teile aimu tema CD'st "Reality", laulab Lisa teile laulu "Thank you".
Issand, tahan lihtsalt tänada Sind
Ma lihtsalt pean tänama Sind
Tänu Sulle Jeesus
Issand, tahan tänada Sind iga päeva eest, mille oled kinkinud,
et võin hingata
ja omada jõudu, mis kannab läbi igast uuest päevast,
nii et kui õhtul voodisse heidan on kõik hästi.
Sul on kontroll mu elu üle
ja kuhu iganes Sa mind juhid, sinna ma lähen
Issand, usaldan oma elu Su kätte ja tean, et Sinuga koos on kõik hästi
Tänu kõige eest, mis mul on
Tänu pisarate ja naeratuste eest
Tänu nii alguste kui lõppude eest,
tänu vaenlaste ja sõprade eest
Tänan Sind kõige eest
Kui arvasin, et lähen hulluks, tulid Sina just õigel ajal
ja kõik, mille olin kaotanud, sain tagasi taas
ning päike paistis taas läbi pilvede
Sest Sinul on kontroll mu elu üle
ja kuhu iganes Sa mind juhid, sinna ma lähen
Issand, ma usaldan oma elu Su kätte, sest Sinuga koos on kõik hästi
Tänu kõige eest, mis mul on
Tänu pisarate ja naeratuste eest
Tänu Su headuse ja Su armu eest
Tänu Sulle Issand
Tänu Sulle Issand, et oled mind vabaks teinud
Tänu Sulle kõige eest, naeratuste ja pisarate eest
Tänu alguste ja lõppude eest, vaenlaste ja sõprade eest
Sina Issand oled loonud mind
Ma tänan Sind oma tõusude ja mõõnade eest
pisarate ja naeratuste eest
PÖÖRDEPUNKT
"Vaadake lilli, kuidas nad ei ketra ega koo,
aga ma ütlen teile, isegi Saalomon kogu oma hiilguses
ei olnud nõnda ehitud kui igaüks neist." Luuka 12:27
Peale edukat plaadi müüki, on Muyiwa ja Riversongz taas tagasi
oma uhiuue albumiga "Declaring His name around the World"
Hangi endale see imeline plaat alljärgnevate allikate kaudu.
Tere tulemast tagasi!
Järgmise loo peategelane vihkas end nii väga,
et lõikus ja peksis omaenese ihu.
Arstid olid nõutud ja meditsiin ei suutnud aidata
ning naine mõtles, kas ta elu võib veel eales muutuda?
ELUST ENESEST
Mu sees käis pidev lahing
ja mu pea oli täis tohutuid valesid.
Need valed võtsid maad juba väga varases nooruses
ja mul oli väga vale arusaam tegelikkusest.
Rajasin oma identiteedi ja väärtuse oma saavutustele nii koolis kui spordis
ning minus kujunes välja ka tugev enese vihkamine.
Mõtted, mida enda kohta mõtlesin, olid hirmuäratavad,
nii et ma ei rääkinud isegi oma vanematele, mis mu peas tegelikult toimub.
Nii et kuigi väliselt tundus kõik hästi ja imeline,
valitses kodus, suletud uste taga, tõeline segadus.
Hakkasin uurima oma sugupuud, ega selles depressiooni ei esine.
Kasutasin toitu kui kontrollvahendit ja karistust enda suhtes
ning viha mu sees hakkas üha enam pinnale kerkima.
Mäletan, kuidas raevu ja vihahood võtsid aegajalt võimust
ja kuidas ma selle käigus kodus isegi ühe ukse maha murdsin.
Karjusin oma perele koledaid asju,
samas teades, et nad ju tegelikult armastavad mind.
Ja ometi said just nemad minu vihavalangute osaliseks.
Tundsin end nii süüdi selle pärast.
Tänu sellele süütundele hakkasin endale salaja viga tegema.
Kuna ma ei tahtnud kahjustada oma perekonda,
oli enese vigastamine üks viise, kuidas maandada oma viha
ja mitte vigastada seeläbi kedagi teist.
Nii et ma lõikusin ja peksin iseennast, kuni tekkisid verevalumid ja sinikad.
Aga mu pere armastas mind ikkagi.
Mu vanemad tegid kõikvõimaliku, et leida mulle abi, mida vajasin.
Nad viisid mind tipparstide, psühholoogide ja psühhiaatrite juurde -
parimate, keda meie maal leida võib.
Aga kõigi nende külastuste jooksul kuulsin vaid üht sõnumit:
"Katie, me tegelikult ei tea, mis sinuga toimub;
me ei saa aru, miks midagi ei muutu ja miks ravimid su olukorda ei paranda.
Tundub, et olukord läheb üha hullemaks ja me ei suuda mõista, miks."
Nad ütlesin mu vanematele,
et mul on sündroom, mis ei võimalda kogeda rõõmu.
Tulles mõni kuu hiljem taas ühest taastusravi keskusest,
läksin omadega ikka täiega põhja,
saavutades elu madalaima punkti, kus olin eales olnud.
Leidsin, et enesetapp oleks selles seisus parim lahendus
ja kuigi teadsin, et pere mõnda aega kurvastaks,
arvasin siiski, et nad lähevad oma eludega edasi.
Nägin, et pean end elust kõrvaldama,
sest seni kuni elasin, olin kõigile suureks valuallikaks.
Peale seda, kui üritasin endalt elu võtta, langesin ka keskkoolist välja.
Siis aga tuli ema ja ulatas mulle avalduse "Armu teenistusega" liitumiseks.
Seda avaldust käes hoides teadsin, et pean ühe otsuse langetama,
sest ainsa teise variandina oli jäänud vaid surm.
Nii et ma täitsin selle avalduse
ja nüüd tagant järgi vaadates näen, et see oli mu esimene samm elu suunas.
Hakkasin kuulma lootuse sõnumeid ja sain teada,
et keegi ei saa iialgi olla liiga põhjas või liiga kaugel Jumalast.
Sain teada, et Tema on Lunastaja, tervendaja ja taastaja.
Et Tema jaoks pole ükski olukord liiga raske
või ükski probleem nii suur, et paneks Ta kukalt kratsima.
Jumal tunneb mind nii seest kui väljast ja teab, mida ma vajan,
et liikuda edasi ja omada ning nautida elu.
Tänu nõustajatale ja kõigile teistele, kes seda tõde minuga jagasid,
hakkas ka mu mõtteviis muutuma.
Kõik need valed, mida olin lapsest saati uskunud,
said asendatud tõega Jumala armastusest.
Jumal kinkis mu südamesse ilmutuse oma armastusest
ja see oli nii imeline.
Olin sellest kuulnud kogu oma elu, aga mitte kunagi ise kogenud.
Ma isegi ei tea, kuidas kirjeldada seda tunnet,
kui saad tabatud Jumala armastusest,
aga see on lihtsalt imeline!
See muudab su elu, kui teed Temast oma elu keskpunkti;
kui Temast saab su Issand ja Päästja.
Ükski teine inimene ega ka ma ise ei saa päästa ennast,
küll aga saab seda teha See, kes on mind loonud - Tema on mu Päästja!
Jeremija 31:3 ütleb:
"Ma olen sind armastanud igavese armastusega."
See on see, mida Jumal ütleb sulle.
Miks mitte siis võtta vastu see Jumala armastus juba täna.
Tema armastus teeb sind vabaks ja tervendab kõik su haavad.
Võta kindlasti ühendust kristlastega, kes saavad sind ära kuulata ja aidata.
Oleme peagi tagasi.
PÖÖRDEPUNKT
"Mina rõõmutsen väga Issandas,
mu hing ilutseb mu Jumalas." Jesaja 61:10
Tere tulemast tagasi!
Järgmise loo peategelane - noor mees,
janunes aktsepteerimise ja asutuse järele.
Seda isegi nii palju, et oli valmis tapma selle nimel.
Tahtsin alati olla teiste poolt aktsepteeritud,
kuid lisaks sellele oli mul ka meeletu vajadus
olla tähelepanu keskpunktis.
Nii et millestki lahedast sai vajadus tõestada end noore mehena.
Ray leidis keskkooli ajal kooli gängi liikmetes seda, mida oli otsinud.
Gängis hängimisele lisandusid ka narkootikumid.
Hakkasin enne oma 16-sünnipäeva tõmbama kanepit.
Asjad käisid väga kähku ja lihtsast tõmbamisest ning sigarettidest
läks asi kiiresti palju kaugemale.
Nii et 2 aasta jooksul jõudis asi juba erinevate hapete -ja kokaiinini.
Müüsin u 3 kg uimasteid nädalas,
müües neid kõige kõvematele gängsteritele me koolis.
Ray ja ta sõbrad muutusid üha vägivaldsemaks,
et saavutada austust oma linnas.
Me tegime palju hullumeelseid asju,
mis kätkes endas palju kaklusi, relvade kasutamist ja uimasteid.
Ray arreteeriti 17-aastaselt ühe salaoperatsiooni käigus
ja pandi 5 kuuks vangi.
Lisaks sellele veel 4 kuud koduaresti.
Olled kandnud oma karistuse, ignoreeris ta talle määratud ettekirjutusi
ja naases tagasi tänavatele,
olles enam kui valmis hoidma alal oma mainet.
Olin austuse nimel absoluutselt kõigeks valmis.
Tahtsin, et minuga seostataks mõnda igavesti püsivat lugu
ja ainuke, mis selleks olla sai, oli mõrv.
Nii otsustasingi järgmises eluetapis kellegi ära tappa.
Ray leidis oma võimaluse,
kui konkureeriva gängiga madinaks läks.
Kutsusin oma semu kampa, kes võttis ka relva kaasa
ja me otsustasime, et sellest peab saama igavesti meeldejääv sündmus.
Sõitsime parklasse ja mu semu küsis: "Oled sa valmis?"
Vastasin, et olen, mispeale ta andis mulle püstoli
ja ma läksin ning sihtisin sellega ühte seal olevat venda.
Kuulsin, kuidas semu karjus mulle: "Tulista! Tulista!"
Ma ei tea, kui lähedal ma tulistamisele olin,
aga mu sõrm oli kohe kinldasti juba päästikul,
kui korraga ilmus üks tüdruk välja, keda ka mina tundsin.
Ja ta karjus: "Lõpeta!"
See karje murdis mu.
Vaatasin tüdruku ja siis teiste poole
ning tundsin end korraga kui väikese lapsena.
See oli esimene kord elus, kui kogesin hirmu iseenda pärast.
Mitte sellepärast, mida keegi mulle teha võiks,
vaid sellepärast, kelleks ma olin muutunud.
Ray küll ei viinud tol päeval oma tapmisplaani täide,
aga politsei arreteeris ta relva omamise pärast siiski.
Ray saadeti 3 kuuks karistuslaagrisse.
See oli kõige intensiivsem asi, mida olin eales kogenud.
Totaalselt teine maailm.
Ühel päeval tuli üsk seersant ja viskas Piibli mu voodi peale.
Mäletan, et avasin selle Ilmutuse raamatu kohalt,
kus kirjeldati Jumalat.
Et Ta juuksed on valge kui lumi ja pale kiirgab kui pronks
ja kõik inglid Tema ümber kummardavad ja austavad Teda,
lauldes: "Püha, püha, püha!"
Olin täielikus hämmingus sellest kõigest,
sest ma polnud eales varem Jumalast sellisel moel kuulnud.
Püha Vaim tuli kui pauguga mu ellu,
näitamaks, mida austus endast tegelikult kujutab.
Sealt sai alguse minu elu kõige drastilisem ja ehedaim muutus.
Seekord oli see kohe päris ja mul tekkis palveelu Jumalaga.
See oli väga imeline aeg, sest Jumal ilmus mu ellu.
Karistuslaagrist vabanedes tegi Ray raske, kuid konkreetse otsuse
mitte pöörduda tagasi oma vana eluviisi juurde.
Vaid mõni aeg hiljem kohtas ta oma naist Stephaniet.
Olen tänulik, et võin jagada seda lugu sellest seisust, kus täna olen.
Mul on naine, 2 võrratut last ja kolmas tulekul,
nii et ma olen tänulik, et kuuletusin Jumalale just seal ja siis.
Võiksin täna olla vanglas, kus Jumal samuti saaks teha oma tööd,
aga see tee oleks olnud palju raskem.
Ray on oma koguduse noorteteenistuse juht
ja tal on ka oma rap muusika teenistus.
Ta igatseb näidata noortele meestele Kristuses peituvat väge ja põnevust.
Mu suurim soov on,
et kes iganes noor või lapsevanem või ükskõik, kes, kes praegu vaatab -
pange tähele minu Jumalat.
Pange tähele Jeesust Kristust, meie Issandat ja Päästjat.
Sest Jumal, keda ma teenin ja kes on teinud võimsaid asju mu elus,
tahab teha seda sama ka teie eludes.
Nii et pange tähele Tema häält.
Saatan on see, kes viib taoliste sõprade -ja seltskonnani;
seiklusteni, mis tegelikult ei vii mitte kuhugi.
Kõik joomised ja gängid jätavad su päeva lõpuks ikkagi ripakile.
Ausalt ja väärikalt elatud elu on aga see, mis toob kaasa austuse.
Las ma jagada teile, mida mu isa enne oma surma mulle ütles,
kui olin 9-aastane.
Need sõnad pärinevad Õpetussõnadest 22:1
"Aus nimi on kallim kui suur rikkus, hea kuulsus on parem kui hõbe ja kuld."
Peaksid igatsema ausat nime ja head ning rahulikku elu.
Jeesus võib seda sulle anda.
Ainuke, mida tegema pead, on kutsuma Ta oma ellu.
Aga kuidas?
Lihtsalt öeldes: "Tule sisse!" Me nimetame seda palveks.
Palvetagem üheskoos.
Issand Jeesus, ma kutsun Su oma ellu.
Tule ja kingi mulle oma rahu.
Olen näinud elus kõike, mida vähegi näha annab,
aga ma pole hetkel enam kindel,
kuhu mu sõbrad ja erinevad olukorrad mind välja viiksid.
Samas usun, et Sina suudad mind viia sinna, kuhu tegelikult soovin.
Nii et palun tule mu südamesse
ja ole mu Issand ning elu peremees.
Ma võtan Su vastu just praegu, aamen.
Kui sa palusid seda palvet, oleks rõõm sinust kuulda.
Kahjuks on me aeg otsas täna, aga tore, et olid koos meiega.
Tahan jätta lõpulauluks Jupiter 7 laulu "Keep it moving" ("Hoia asjad käigus").
Tõlge: Anne-Ly Raukas